stanford-oval/wikipedia huggingface dataset:
מנואלה סאנז
הערות שוליים

↑  Murray, Pamela S. (2001). "Loca' or 'Libertadora'?: Manuela Sáenz in the Eyes of History and Historians, 1900-c.1990". Journal of Latin American Studies. 33: 291–310. JSTOR 3653686.
1 2  Murray, Pamela (2008). For Glory and Bolívar. Austin, Texas: University of Texas Press. pp. 156–160. ISBN 978-0292721517.
↑  "Museo Manuela Sáenz | Quito | Museums & Galleries | eventseeker". eventseeker.com. נבדק ב-20 בנובמבר 2016. {{cite web}}:  (עזרה)
מקורות שהובאו
Arismendi Posada, Ignacio (1983). Gobernantes Colombianos [Colombian Presidents] (second ed.). Bogotá, Colombia: Interprint Editors Ltd.; Italgraf.
| --- | --- |
בקרת זהויות :  NLI: 987007268884505171  PLWABN: 9813661713105606  BIBSYS: 15021316  BnF: cb12119228x (data)  CiNii: DA08808749  GND: 120508540  ISNI: 0000 0000 6642 7710  LCCN: n50057107  NKC: jx20080723012  NSK: 000477052  NTA: 072878754  SNAC: w6m07rhw  SUDOC: 029600766  VIAF: 64149196486374791788   WorldCat (עם VIAF): 64149196486374791788
חמורבי הראשון

.
קטנה, ימחד ובבל בשנת 1752 לפנה"ס, בתקופת עמורפיא, לאחר חורבן מרי וכיבושה על ידי בבל
חמורבי הראשון (באכדית חֿמּוּרַפִּי) או בצורה האמורית המקורית של שמו עמורפִא (באמורית (משוחזר): ʿammu-rāpiʾ‏; מלך בין השנים 1750–1764 לפנה"ס לערך על פי הכרונולוגיה התיכונה) היה המלך השלישי בשושלת ממלכת ימחד, שמרכזה היה בעיר חלב. הוא ירש את אביו ירים-ליאם הראשון.
משפחתו

עמורפיא היה בנו של המלך ירים־ליאם הראשון, אמו הייתה המלכה הרעיה גשרה. אחותו הייתה המלכה שיבתו, שנישאה לזמרי-ליאם מלך מרי והייתה אשתו הראשית. מתוך הלוחות בכתב יתדות שנמצאו בארכיון מרי, ידוע גם שמו של המזכיר הפרטי שלו, סין־אבושו. הוא החל להופיע בטקסטים שנמצאו במרי רק לאחר שירש את תפקיד המלך, לאחר מות אביו בשנת 1764 לפנה"ס.
תקופת מלכותו

ירים-לים הראשון השאיר אחריו ממלכה בשיא כוחה, שהפכה את עמורפיא הראשון לאחד המלכים החזקים בתקופתו. הוא כונה בכתובות "המלך הגדול", כינוי המצביע על מעמדה של ימחד בתקופתו. לא היו איומים על ממלכתו. אביו כרת בריתות עם בבל ואשנונה, וגם הפסיק את האיום מכיוונה של ממלכת קטנה מדרום. תקופת מלכותו הייתה שקטה ושלווה, וימחד הצליחה לשמור על יחסים טובים עם רוב שכנותיה. כנראה שבתקופתו הפכה כרכמיש למדינה לקוחה של ימחד.
בתחילת שלטונו שלח עמורפיא הראשון כוחות צבא לעמורפיא (חמורבי) מלך בבל כנגד שיווה-פאלאר-הופאק, מלך עילם שפלש לבבל. אמות-פי-אל מלך קטנה ניסה לכרות ברית עם מלך עילם, אבל זמרי-ליאם מלך מרי, שהיה מלך וסאל של ימחד וגיסו של עמורפיא הראשון, הזהיר אותו ושליחי עילם נתפסו על הגבול כשניסו לחזור לעילם. לאחר הניצחון על עילם, שוב שלח לעמורפיא (חמורבי) מלך בבל כוחות צבא, כדי לסייע לו כנגד לרסה, ששכנה מדרומה. ממלכת ימחד הייתה במעמד זהה לממלכת בבל.
היותה של מרי ממלכה וסאלית של ימחד, סייעה לסחר בין דרום מסופוטמיה לאזורי הים התיכון. ימחד ישבה על דרכי המסחר הבינלאומיים והתפרנסה מכך. מרי, שמיקומה היה על אמצע הדרך, סייעה לה בכך שהגנה על השירות. כחלק ממערכת היחסים ביניהם, שלח עמורפיא 10,000 חיילים לסייע זמרי-ליאם. מעמדה של ימחד כממלכה חזקה בא לידי ביטוי במכתב ששלח עמורפיא הראשון זמרי־ליאם, בו הוא כתב: ”האיש מאוגרית כתב לי כדלהלן: 'תראה לי את הבית של זמרי־ליאם, אני מתאווה לראותו', עכשיו אני שולח אליך את שליחו”. התכתובת והמגעים בין אוגרית ומרי נעשו דרך ימחד.
לאחר שעמורפיא כבש את מרי בשנת 1761 לפנה"ס והרס אותה בשנת 1759 לפנה"ס, פסקה הברית של ימחד עם עמורפיא (חמורבי) מבבל. בבל לא תקפה את ימחד והיחסים הכלכליים בין ימחד ובבל המשיכו, אבל הרס מרי השפיע השפעה שלילית על הסחר, שהפך מסוכן יותר בהיעדר הגנתה של מרי על השיירות.
מותו ויורשיו

עמורפיא העניק לבנו ירים־ליאם את העיר אירידו. הוא היה מלך לקוח של ימחד, שהפך בתקופה מאוחרת יותר למלך אללחֿ. עמורפיא מת בשנת 1750 לפנה"ס ויורשו היה בנו אבה-אל הראשון. בן נוסף בשם נכוסה מוזכר בלוחות שנמצאו באללחֿ כבעל תפקיד בכיר בחצר המלוכה בעיר.
ביאורים

↑  כך תמיד בממלכת ימחֿד
הערות שוליים

1 2  Mary E. Buck, "Western Amorite Corpus", in: The Amorite Dynasty of Ugarit, Brill, 2020 p. 287
↑  Warfare in the Ancient Near East to 1600 BC מאת William J. Hamblin, הוצאת Routledge,‏ 2006, עמ' 255
↑  The Cambridge Ancient History מאת E. Sollberger, הוצאת Cambridge University Press,‏ 1970, עמ' 264
↑  Writing, Law, and Kingship in Old Babylonian Mesopotamia מאת Dominique Charpin, הוצאתUniversity of Chicago Press ‏, 2010, עמ' 124
↑  The Rise and Fall of the Ancient Israelite States מאת Martin Sicker, Greenwood Publishing Group, שנת 2003 עמ' 32
↑  Ugarit in Retrospect: Fifty Years of Ugarit and Ugaritic, ערך על ידי Gordon Douglas Young,‏ 1981, עמ' 7–8
| 0 | 1 | 2 |
| --- | --- | --- |
| הקודם: ירים-ליאם הראשון  1780–1764 לפנה"ס | מלך ממלכי ימחד   1764–1750 לפנה"ס, על פי הכרונולוגיה התיכונה | הבא: אבה-אל הראשון 1750–1720 לפנה"ס |
יוזפא שמש

| --- | --- |
 לידה:  1604 י"ג באדר א' ה'שס"ד פולדה, הרפובליקה הפדרלית של גרמניה 
 פטירה:  5 בפברואר 1678 (בגיל 74 בערך) י"ג בשבט ה'תל"ח 
 מקום פעילות:  וורמייזא
 תקופת הפעילות:  ? – 5 בפברואר 1678 
 רבותיו:  רבי אליהו לואנץ
 חיבוריו:  מנהגים דק"ק וורמיישא, מעשה נסים, ליקוטי יוסף
 
ספרו מעשה ניסים
יפתח יוסף יוזפא הלוי מנצפך המכונה יוזפא שַׁמֶשׁ ׁ(=יוזפא השמש) מוורמיזא (1604, י"ג באדר א' ה'שס"ד – 1678, י"ג בשבט ה'תל"ח) היה שמש קהילת וורמייזא במשך למעלה משלושים שנה, נאמן הקהל ורושם רשימות.
ביוגרפיה

יוזפא נולד לנפתלי הרץ בפולדה, ולמד בה עד 1623 אצל הרב פינחס הורביץ. בעת מלחמת שלושים השנים נסע ללמוד בישיבה בוורמס אצל המקובל רבי אליהו לואנץ. בסביבות גיל 21 נשא לאשה את העלמה פיירכען, לאחר נישואיו התמנה לשמש הקהילה, תפקיד בו החזיק למשך למעלה משלושים שנה. שימש כשוחט, אחראי לכתיבת גיטין וכתיבת אגרות ושטרות הקשורים לקהילה. במהלך תפקידו תיעד את מנהגי קהילת וורמייזא העתיקה (אחת משלוש הקהילות החשובות ביהדות אשכנז - קהילות שו"ם) והעלה על הכתב מאורעות מהן ניתן ללמוד על ההתמודדויות של קהילת וורמיזא בגרמניה.
חי בוורמס עד לפטירתו ב-1678. בנו אליעזר ליברמן הדפיס את ספרו "מעשה ניסים" בתרגום יידי.
בספריו אהב יוזפא להשתמש במליצות ובפיוטים, אולם ספריו מלאים בליקויים לשוניים. לעיתים העתיק מילים לפי הגייתן האשכנזית, כמו "כוז" (כוס), "צלוכית" (צלוחית) ועוד.
על מצבתו נכתב:
הר"ר יוזפא שמש הלוי זצ"ל הוא היה שמש וסופר ונאמן הקהלה פה וורמיישא שלושים שנה והיה עניו ובעל מ' אהוב ונוח לבריות נפט' בש"ט (=בשם טוב/בשיבה טובה) ביו' ש"ק (=שבת קדש) י"ג שבט תל"ח לפ"ק תנצב"ה
חיבוריו

מעשה נסים נדפס לראשונה על ידי בנו אמסטרדם תנ"ו.
מנהגים דק"ק וורמיישא - י"ל לראשונה על ידי מפעל תורת חכמי אשכנז (עם הערות הרב בנימין שלמה המבורגר ומבוא מאת יצחק זימר), מכון ירושלים 1988. לספר באוצר החכמה (למנויים בלבד): חלק א וחלק ב.
ליקוטי יוסף - סידור תפילה עם פירושו. - עדיין בכתב יד. חלק הגדה של פסח י"ל על ידי מכון אכסניא של תורה 2023.
לקריאה נוספת

שלמה איידלברג, ר’ יוזפא שמש דקהילת וורמיישא: עולם יהודיה במאה הי"ז, ירושלים: הוצאת ספרים ע"ש י"ל מאגנס, תשנ"א.
שלמה איידלברג, ר' יפתח יוסף יוזפא הלוי מנצפך מוורמיישא: שמש, נאמן הקהל, ורושם רשומות (1604–1678), בתוך: Proceedings of the American Academy for Jewish Research, כרך 51 (1984), עמ' 1–22 (באתר JSTOR).
א' מ' הברמן, "מנהגי הקהילה בוורמיזא מתוך ספר המנהגים של ר' יוזפא שמש", סיני כרך עט, עמוד רמז.
הערות שוליים

↑  מקובל לתעתק את שמו Juspa, כלומר יוּזְפַּא, אולם בנספח לספר "מנהגים דק"ק וורמיישא" שהו"ל מכון ירושלים (עמ' רע-רעא), הראה הרב המבורגר שככל הנראה בדורו של יוזפא שמש שמו בוטא Jousep', יוֹסֶפְּ (כפי שהגו אז יהודי גרמניה את החולם והאות ז').
↑  Haggadah Shel Pesach – The Yosef Yusfa Haggadah, kolellashkenaz (באנגלית אמריקאית)
| --- | --- |
בקרת זהויות :  NLI: 987007270170505171  BnF: cb14510442t (data)  GND: 124305644  ISNI: 0000 0001 1114 3208  LCCN: n88234908  NTA: 264408411  VIAF: 29764877   WorldCat (עם VIAF): 29764877
חייא רופא

| --- | --- |
 לידה:  1550 צפת, האימפריה העות'מאנית 
 פטירה:  1617 (בגיל 67 בערך) 
 תקופת הפעילות:  ?–1617 
 רבותיו:  שלמה סאגיס 
 צאצאים:  מאיר בר חייא רופא 
 
רבי חייא רופא (ה'ש"י בערך – ה'שע"ז; 1550–1617) היה פוסק ומקובל, מרבני צפת וירושלים.
ביוגרפיה

נולד בעיר צפת, סמוך לשנת ש"י. בצעירותו למד בישיבתו של רבי שלמה סאגיש אשר היה לרבו המובהק, יחד עם חבריו מהרי"ט ורבי טוביה הלוי (מחבר ספר "שם טוב"). בספרו "מעשה חייא" שכתב לימים הזכיר רבי חייא רופא את רבו זה פעמים רבות, כשהוא מסתייע מדבריו ומסתמך עליהם.
את חכמת הקבלה למד אצל גדול מקובלי דורו רבי חיים ויטאל ואף קיבל מהאר"י עצמו. מדברי תלמידיו ותלמידי תלמידיו ניתן לראות שאף עסק רבות בחכמה זו ולימדה לתלמידיו. המקובל רבי אביעד שר שלום באזילה בספרו אמונת חכמים מביא חידוש בשם רבו הרמ"ז ששמע מרבו רבי בנימין הלוי "שקיבל מכמהר"ר חייא רופא, שקיבל מפי כמהר"ר חיים ויטאל בעצמו". אף בתיקון ליל שבועות שיסד תלמידו הרמ"ז הוא כותב כי כוונה אחת קיבל מרבו רבי בנימין הלוי שקיבלה מרבו רבי חייא רופא ששמע אותה מהאריז"ל.
רבי חייא נסמך בסמיכת חכמים על ידי רבי יעקב בירב (נכדו של מהר"י בירב מחדש הסמיכה), שהיה אף הוא סמוך, יחד עם שישה חכמים נוספים מצפת (ראו: פולמוס הסמיכה הראשון). שבעת הסמוכים חתמו יחד על כתב התחייבות שלא יסמכו חכמים אחרים ללא הסכמת המסמיך מהר"י בירב:
אנחנו חתומי מטה המוסמכים מפי הרב המוסמך מהר"ר יעקב בירב, כאשר כתב בידנו קבלנו עלינו שבכל ימי הרב ר' יעקב המוסמך לא נוכל להסמיך שום אדם כי אם בחבורת הרב המוסמך, ואם נסמוך שום אדם שלא בחבורתו הרי הסמיכה ההיא בטלה ואין בה ממש וקבלה זו קבלנו עלינו בבטוי שפתיים ממש. יום ששי ב"ך יברך ישראל לחדש מנחם וקיים.
על המסמך חתומים הרבנים: משה גאלנטי, אלעזר אזכרי, משה בירב, אברהם גבריאל, יום טוב צהלון, חייא רופא, יעקב אבולעפיא.
בהיותו בן עשרים ושלוש כיהן כדיין בבית דינו של רבי משה גלאנטי (הראשון) רבה של צפת. בתקופה מאוחרת יותר כותב מהר"ם גלאנטי בתשובותיו שאופן הנהגת בית המדרש בצפת "תהיה הכל על פי כהר"ר חייא רופא נר"ו, ועל פי כהר"ר אברהם שלום, על פי כהר"ר יצחק ארחא יצ"ו, ועל פי כהר"ר סולימאיין (אוחנה) יצ"ו".
בשנת שמ"ו עבר לעיר טבריה, שם הקים ישיבה ועמד בראשה מספר שנים. כעבור מספר שנים חזר לעירו צפת ונחשב לאחד מראשי הרבנים וכאחד מעשרים "חכמי בית הוועד". בשלב מסוים (קודם שנת שס"א) עבר לירושלים וכיהן שם כאב בית דין. בשנת שס"ב יצא לחו"ל ושהה בעיר קושטא כשנה. בשנת שס"ז שב לירושלים ובשנת שע"ב לערך חזר לעיר הולדתו צפת וכיהן כראש ישיבה. בתקופה זו נתן הסכמתו לספר "באר שבע" מאת הרב יששכר בר איילנבורג שנבחר אותה עת לרב הקהילה האשכנזית בעיר.
נפטר בשלהי שנת שע"ז בצפת ונטמן בבית הקברות בעיר. על פטירתו ניתן ללמוד מדברי מהרי"ט צהלון בתשובה, הכותב בצער: "ונטרפה השעה כי נלקח ארון האלקים החכם השלם הדיין המצוין כמה"ר חייא רופא זלה"ה". אף רבי עמנואל אבוהב כותב שנתיים לאחר מכן עם פטירת הרמ"ע מפאנו, ותוך דבריו מזכיר אף ש"נלקח לאלקים בארץ הקודש אדון חייא רופא".
בנו רבי מאיר רופא היה מרבני חברון וחתימתו משנת תמ"ז מופיעה על פסק הלכה שכתב רבי משה גאלנטי (השני), לצד רבנים נוספים. כן הוא מופיע חתום (לצד הרב אברהם ישראל זאבי) בשנת תמ"ט על כתב שליחות לאיטליה מטעם רבני חברון לרבי יוסף הלוי.
תלמידיו

רבי משה זכות
רבי בנימין הלוי
כתביו

רבי חייא רופא כתב תשובות רבות כפי שניתן לראות מספרי חכמי התקופה, חלקן נאספו על ידי בנו רבי מאיר שהדפיסן בספר מעשה חייא בוויניציה, תי"ב. הספר קיבל את הסכמת רבה של חברון רבי אליעזר בר ארחא ואת ההקדמה לספר כתב תלמידו הרמ"ז. הספר כולל חידושים על הש"ס ותשובות.
לקריאה נוספת

מאיר בניהו, רבי חייא רופא וספרו מעשה חייא, ארשת ב, תש"ך, עמ' 109–129.
הערות שוליים

↑  שם הגדולים, מערכת גדולים, אות ח, ד.
↑  משה דוד גאון, חכמי המזרח בארץ ישראל,
↑  שו"ת מהר"ם גלאנטי, סימן יג
↑  תשובה בדיני נדרים ובנדר בכתב (ב), קובץ בית אהרן וישראל קסד, כסלו-טבת תשע"ג, עמ' כ', באתר היברובוקס
↑  לדבריו, רוב התשובות שכתב אביו נלקחו על ידי תלמידיו לאחר פטירתו.
| --- | --- |
בקרת זהויות :  NLI: 987007313254105171  ISNI: 0000 0000 6696 6036  LCCN: nr92001244  VIAF: 54008611   WorldCat (עם VIAF): 54008611
המדרגות (מיני-סדרה, 2022)

| --- | --- |
 מבוסס על:  סרט התעודה המדרגות משנת 2004, שיצר ז'אן-קסבייר דה לסטרד
 סוגה:  דרמה, פשע אמיתי 
 יוצרים:  אנטוניו קמפוס, Maggie Cohn 
 בימוי:  אנטוניו קמפוס, לי ג'ניאק 
 שחקנים:  קולין פירת'  דיין דיהן  פטריק שוורצנגר  אוליביה דה ג'ונג  מייקל סטולברג  טים גיני  אודסה יאנג  פארקר פוזי  טוני קולט  סופי טרנר  רוזמרי דה ויט  ז'ולייט בינוש  Vincent Vermignon 
 ארץ מקור:  ארצות הברית 
 שפות:  אנגלית 
 מספר פרקים:  8 
 הפקה
 מפיקים בפועל:  טוני קאמפוס, מייגן אליסון, Maggie Cohn, סו נייגל 
 חברת הפקה:  Annapurna Pictures 
 הפצה:  HBO Max 
 שידור
 רשת שידור:  HBO Max 
 תקופת שידור מקורית:  5 במאי 2022 – 9 ביוני 2022 
 קישורים חיצוניים
 דף התוכנית ב-IMDb
 
המדרגות (באנגלית: The Staircase) היא מיני-סדרת טלוויזיה מסוגת דרמת פשע אמריקאית, שנוצרה ונכתבה על ידי אנטוניו קמפוס ומגי קון, המבוססת על סרט תעודה משנת 2004 באותו השם, שיצר ז'אן-קסבייר דה לסטרד. בסדרה מככב קולין פירת' בתור מייקל פיטרסון, סופר שהורשע ברצח אשתו קתלין פיטרסון (טוני קולט), שנמצאה מתה מתחת לגרם המדרגות בביתם. הסדרה הוקרנה לראשונה ב - HBO Max ב-5 במאי 2022.
עלילה

מייקל פיטרסון, סופר פשע, מואשם שהכריח את אשתו קתלין למוות לאחר שנמצאה מתה בתחתית גרם מדרגות בביתם.
שחקנים ודמויות > תפקידים ראשיים

קולין פירת - מייקל פיטרסון
טוני קולט - קתלין פיטרסון
רוזמרי דוויט - קנדיס האנט זמפריני
ז'ולייט בינוש - סופי ברונט
פארקר פוזי - פרדה בלאק
סופי טרנר - מרגרט רטליף
אודסה יאנג - מרתה רטליף
פטריק שוורצנגר - טוד פיטרסון
דיין דיהן - קלייטון פיטרסון
אוליביה דג'ונג - קייטלין אטוואטר
מייקל סטולברג - דייוויד רודולף
טים גיני - ביל פיטרסון
וינסנט ורמיניון - ז'אן-קסבייר
חנה פניבסקי - בקי
קווין סייזמור - מארק זמפריני
רוברט קרייטון - רון גרט
שחקנים ודמויות > תפקידים חוזרים

קורי סקוט - בתור ארט הולנד
ג'סטיס ליק - טום מאהר
ריאן לואיס - ברוס קמפבל
ג'ואל מקינון מילר - לארי פולארד
טריני אלווארדו - פטרישיה סו פיטרסון
קאלן מוס - ג'ים הארדין
דניאלה לי - דבון
טרי וויבל - סוניה פייפר
סוזן פורפאר ב-ד"ר דבורה רדיש
ג'ייסון דייוויס - פרד אטוואטר
פרנק פיי - דניס פונסט
ז'אן-לוק מקמורטרי - גוטייה
הפקה

אנטוניו קמפוס, החל לפתח ולכתוב תסריט לסדרת הפשע האמיתי, המדרגות בשנת 2008. ב-21 בנובמבר 2019, הוכרז ש - "Annapurna Television" הכניסה את הפרויקט באופן רשמי לפיתוח ורכשה את הפרויקט לרשתות פרימיום ולשירותי סטרימינג. קמפוס צורף לצוות התסריטאים כמו גם להפקה בפועל לצד האריסון פורד. ב-22 בספטמבר 2020, במהלך ראיון על סרטו החדש תמיד השטן עם ראיין ג'ונסון עבור מגזין אינטרוויו, חשף קמפוס ש-HBO Max החלה בהפקת הסדרה.  ב-31 במרץ 2021, הוכרז שהסדרה תורכב מ-8 פרקים, כאשר קמפוס מוגדר בתור ראנר ובמאי של 6 מהפרקים ' ומגי קון מגי קון (סיפור פשע אמריקאי) מצטרפת כתסריטאית, במאית ומפיקה. בנוסף פורסם כי פורד לא יהיה אחד מהמפיקים בפועל.
ב-19 ביולי 2021, הוכרז כי ליי ג'ניאק אמור לביים שני פרקים של הסדרה.
הפקה > ליהוק

האריסון פורד היה אמור לככב בתחילה בתפקיד הראשי של מייקל פיטרסון לפני שהוחלף על ידי קולין פירת' במרץ 2021. בחודש שלאחר מכן, טוני קולט לוהקה לתפקיד ראשי.  רוזמרי דה ויט, ז'ולייט בינוש ופארקר פוזי לוהקו לתפקידים ראשיים במאי 2021,    עם סופי טרנר, אודסה יאנג, פטריק שוורצנגר, דיין דיהן, אוליביה דה-ג'ונג ומייקל סטולברג לוהקו בחודש לאחר מכן.       ביולי 2021, לוהקו טים גיני ווינסנט ורמיניון לתפקידים חוזרים בסדרה.   באוגוסט 2021 לוהק ג'סטיס ליק לתפקיד חוזר.
הפקה > צילומים

הצילום העיקרי של הסדרה החל ב-7 ביוני 2021 באטלנטה, ג'ורג'יה, והיה אמור להסתיים בנובמבר 2021.
הנבלים מהוואלי

| --- | --- |

לוגו הסדרה באנגלית
 סוגה:  קומדיה, נוער, גיבורי על, נבלי על, משפחה, אקשן, לייב אקשן
 יוצרים:  כריס פיטרסון בריאן מור
 שחקנים:  איזבלה פאפאס מלכאי ברטון ריד הורסטמן קיידן מולר-ג'אנסן  ג'יימס פטריק סטיוארט לוסי דייוויס
 ארץ מקור:  ארצות הברית ארצות הברית
 שפות:  אנגלית
 מספר עונות:  2
 מספר פרקים:  39
 הפקה
 מפיקים בפועל:  כריס פיטרסון בריאן מור
 חברת הפקה:  Britelite Productions, It's a Laugh Productions
 צלמים:  רובין סטריקלנד
 טכניקת צילום:  מערך מרובה מצלמות
 מוזיקה:  קנת בורגומאסטר
 אורך פרק:  24-25 דקות
 שידור
 רשת שידור:  ערוץ דיסני
 רשת שידור בישראל:  ערוץ דיסני ישראל
 תקופת שידור מקורית:  3 ביוני 2022 – 1 בדצמבר 2023
 תקופת שידור בישראל:  1 בספטמבר 2022 – 6 ביוני 2024
 קישורים חיצוניים
 דף התוכנית ב-IMDb
הנבלים מהוואלי (באנגלית: The Villains of Valley View) היא סדרת טלוויזיה קומית-אמריקאית שנוצרה על ידי כריס פיטרסון ובריאן מור, ששודרה לראשונה בערוץ דיסני ב-3 ביוני 2022 ובישראל הסדרה שודרה לראשונה ב-1 בספטמבר 2022. הסדרה זמינה בדיסני+ החל מ-4 באוקטובר 2023.
העונה הראשונה הסתיימה בערוץ דיסני ב-2 בדצמבר 2022 ובישראל העונה הראשונה הסתיימה ב-12 בינואר 2023.
העונה השנייה שודרה בערוץ דיסני ב-15 ביוני 2023 והסתיימה ב-1 בדצמבר 2023, ובישראל העונה השנייה שודרה ב-5 באוקטובר 2023 והסתיימה ב-6 ביוני 2024.
ב-2 באוקטובר 2024, הסדרה בוטלה לאחר 2 עונות.
עלילה

ויק הוא מדען מטורף שהתחתן עם אווה שהיא אלקטרה. יש להם שלושה ילדים, ג'ייק, איימי וקולבי והם היו חלק מקבוצת נבלים בשם ליגת הנבלים בראשות האוניקס המרושע ופעלה בעיר סנטרופוליס. כאשר אוניקס מעביר את אווה לקידום למפקד הראשי לטובת סלית'ר, איימי מנסה לגרום לאוניקס לשקול מחדש את דעתו ואוניקס מעליב את משפחתה. איימי תוקפת את אוניקס כנקמה ומשפחתה בורחת מהעיר. בסופו של דבר הם מתיישבים בוואלי ויו, טקסס, תחת הכינוי של משפחת מאדן, שם הם עובדים כדי לשמור על חיים רגילים תוך ניסיון לשמור על עצמם שלא יימצאו על ידי השלטונות, גיבורי-העל ואנשיו של אוניקס. הם מתיידדים עם נכדתה של בעלת הבית הארטלי.
דמויות

איימי / הרס (איזבלה פאפאס) - היא נערה מתבגרת ונבלת-על שהכוח שלה הוא קולות ממש חזקים והרסניים. והיא זאת שאילצה את משפחתה לברוח. צינית.
קולבי / צורה מהירה (מלכאי ברטון) - האח הצעיר של איימי וג'ייק שצובר יכולות שינוי צורה לאחר שמלאו לו שלוש עשרה שנים.  לפני שקיבל את שמו האמיתי קראו לו "מספר 3". מאוחר יותר מתגלה קולבי כנבחר, נבל מכל דור שמפתח מספר כוחות. לאורך הסדרה, הוא זכה במהירות-על, אי-נראות, התחדשות, מניפולציה קינטית, העברת כוח באמצעות חבטות אגרוף וציפה. מלאכי בארטון גם מדבב את קולבי כשהוא בצורות שונות.
ג'ייק / כאוס (ריד הורסטמן) - אח של איימי וקולבי. הוא רוצה להפוך להיות טוב. וכוח העל שלו הוא חוזק.
הארטלי (קיידן מולר-ג'אנסן) - השכנה של משפחת מאדן (נבלי-העל), וחברה הכי טובה של איימי שלומדת שמשפחת מאדן הם נבלי-על
ויק (ג'יימס פטריק סטוארט) - האבא ובעלה של אווה. גאון וממציא מכשירים. עד אמצע עונה 2 כולם חשבו שהכוח שלו זה להיות גאון, אבל בפרק 10 בעונה 2 גילו שהוא בא ממשפחת גיבורי על והכוח שלו היה אש, עד שאחיו לקח לו אותו כי הפך לנבל.
אווה/זרם (לאקי דייוויס) -האמא במשפחה, הכוח שלה זה ברקים כתומים חזקים.
שידור

| עונה | עונה | מספר פרקים | תקופת שידור מקורית ארצות הברית> שידור ראשון | תקופת שידור מקורית ארצות הברית> שידור אחרון | תקופת שידור בישראל ישראל> שידור ראשון | תקופת שידור בישראל ישראל> שידור אחרון |
| --- | --- | --- | --- | --- | --- | --- |
|  | 1 | 20 | 3 ביוני 2022 | 2 בדצמבר 2022 | 1 בספטמבר 2022 | 12 בינואר 2023 |
|  | 2 | 19 | 15 ביוני 2023 | 1 בדצמבר 2023 | 5 באוקטובר 2023 | 6 ביוני 2024 |
פרקים > עונה 1

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 1 | 1 | למצוא ממד אחר | Finding Another Dimension | 3 ביוני 2022 | 1 בספטמבר 2022 |
| 2 | 2 | אל תבטחו באף אחד | Trust No One | 3 ביוני 2022 | 8 בספטמבר 2022 |
| 3 | 3 | חווית הנבל | The Villain Experience | 10 ביוני 2022 | 15 בספטמבר 2022 |
| 4 | 4 | חגורות, שוורים ומעריצי-על | Belts, Bulls & Superfans | 17 ביוני 2022 | 22 בספטמבר 2022 |
| 5 | 5 | קלוסאקון! | !ColossaCon | 24 ביוני 2022 | 29 בספטמבר 2022 |
| 6 | 6 | סודות על | Super Secrets | 1 ביולי 2022 | 6 באוקטובר 2022 |
| 7 | 7 | הרס קטנה | A Little Havoc | 8 ביולי 2022 | 13 באוקטובר 2022 |
| 8 | 8 | שני הג'ייקים | The Two Jakes | 15 ביולי 2022 | 20 באוקטובר 2022 |
| 9 | 9 | הקרב על אחי | Battle for My Brother | 22 ביולי 2022 | 27 באוקטובר 2022 |
| 10 | 10 | לשחרר את כאוס | Unleash the Chaos | 29 ביולי 2022 | 3 בנובמבר 2022 |
| 11 | 11 | ליל כל הבלגן | Havoc-Ween | 2 באוקטובר 2022 | 10 בנובמבר 2022 |
| 12 | 12 | עימות בהתכנסות | Showdown at the Round Up | 7 באוקטובר 2022 | 17 בנובמבר 2022 |
| 13 | 13 | חבר או איוב | Friend or Foe | 14 באוקטובר 2022 | 24 בנובמבר 2022 |
| 14 | 14 | מבחנות ובעיות | Vials and Tribulations | 21 באוקטובר 2022 | 1 בדצמבר 2022 |
| 15 | 15 | גיבורת-על בוואלי ויו | A Superhero in Valley View | 28 באוקטובר 2022 | 8 בדצמבר 2022 |
| 16 | 16 | לא אכפת לנו | We Don't Care | 4 בנובמבר 2022 | 15 בדצמבר 2022 |
| 17 | 17 | אנרגיה רעה | Bad Energy | 11 בנובמבר 2022 | 22 בדצמבר 2022 |
| 18 | 18 | ללא מוצא - חלק 1 | No Escape - Part 1 | 18 בנובמבר 2022 | 29 בדצמבר 2022 |
| 19 | 19 | ללא מוצא - חלק 2 | No Escape - Part 2 | 18 בנובמבר 2022 | 5 בינואר 2023 |
| 20 | 20 | איך הנבלים גנבו את חג המולד | How the Villains Stole Christmas | 2 בדצמבר 2022 | 12 בינואר 2023 |
פרקים > עונה 2

| מספר הפרק בסדרה | מספר הפרק בעונה | שם הפרק בעברית | שם הפרק באנגלית | תאריך שידור מקורי ארצות הברית | תאריך שידור בישראל ישראל |
| --- | --- | --- | --- | --- | --- |
| 21 | 1 | הפושעת הגדולה מכולם - חלק 1 | Villain Number One | 15 ביוני 2023 | 5 באוקטובר 2023 |
| 22 | 2 | הפושעת הגדולה מכולם - חלק 2 | Villain Number One | 15 ביוני 2023 | 5 באוקטובר 2023 |
| 23 | 3 | רעב לכוח | Power Hungry | 23 ביוני 2023 | 12 באוקטובר 2023 |
| 24 | 4 | דוג'ו מוג'ו | Dojo Mojo | 30 ביוני 2023 | 19 באוקטובר 2023 |
| 25 | 5 | הצלחה בן-לילה | Overnight Succes | 7 ביולי 2023 | 26 באוקטובר 2023 |
| 26 | 6 | אנשי מסיבות | Party People | 14 ביולי 2023 | 7 בדצמבר 2023 |
| 27 | 7 | אגרטלים, הרי געש ומפלצת ירוקת עין | Vases, Volcanoes & the Green-Eyed Monster | 21 ביולי 2023 | 14 בדצמבר 2023 |
| 28 | 8 | קודח | Fired Up | 28 ביולי 2023 | 21 בדצמבר 2023 |
| 29 | 9 | הפחד | The Scare | 4 באוגוסט 2023 | 28 בדצמבר 2023 |
| 30 | 10 | סודות משפחתיים | Family Secrets | 11 באוגוסט 2023 | 4 בינואר 2024 |
| 31 | 11 | מאבק כוח | Power Struggle | 18 באוגוסט 2023 | 21 במרץ 2024 |
| 32 | 12 | גיבור במחתרת | Hidden Hero | 17 בספטמבר 2023 | 28 במרץ 2024 |
| 33 | 13 | ההזמנה | The Promposal | 24 בספטמבר 2023 | 4 באפריל 2024 |
| 34 | 14 | קופסת התקליטים המכושפת | The Haunted Jukebox | 29 בספטמבר 2023 | 11 באפריל 2024 |
| 35 | 15 | גיבור גיטרה | Guitar Hero | 8 באוקטובר 2023 | 18 באפריל 2024 |
| 36 | 16 | השפעה רעה | Bad Influence | 15 באוקטובר 2023 | 16 במאי 2024 |
| 37 | 17 | חג מולד מלא נבלים | A Very Villain Christmas | 1 בדצמבר 2024 | 23 במאי 2024 |
| 38 | 18 | סיפורן של שתי הרס | A Tale of Two Havocs | 22 באוקטובר 2023 | 30 במאי 2024 |
| 39 | 19 | החזרה | The Return | 29 באוקטובר 2023 | 6 ביוני 2024 |
הפקה

ב-10 בדצמבר 2021, הוכרז כי ערוץ דיסני החל בהפקה בלוס אנג'לס ב-Meet the Mayhems, שתוכנן במקור לשידור בכורה בקיץ 2022. הסדרה נוצרה על ידי כריס פיטרסון ובריאן מור, המשמשים גם כמפיקים ומנהלי שואוראנס. ב-28 באפריל 2022, הוכרז שהסדרה, תחת הכותרת החדשה הנבלים מהוואלי, תעלה לשידור ב-3 ביוני 2022. ב-23 באוגוסט 2022, הסדרה חודשה לעונה שנייה, ששודרה לראשונה ב-15 ביוני 2023.
יוז'ף היווש

| --- | --- |

 לידה:  5 באוגוסט 1848 נג'קניז'ה, הונגריה 
 פטירה:  18 בדצמבר 1914 (בגיל 66) יוז'פווארוש (רובע 8), הונגריה 
 שם לידה:  Hirschel József 
 מדינה:  האימפריה האוסטרו-הונגרית 
 מקום קבורה:  בית הקברות היהודי ברחוב קוזמה 
 מספר צאצאים:  7 
 
יוז'ף היווש בוטפאי (תואר אצולה), (במקור עד 1882 הירשל, (נג'קניז'ה, 5 באוגוסט 1848 – בודפשט, 18 בדצמבר 1914) היה עורך דין יהודי-הונגרי, מומחה תחבורה ותעבורה, בעל תואר אצולה, נשיא החברה ויושב ראש הדירקטוריון של חברת החשמליות של בודפשט, אביו של הסופר קורנל היווש, של המלחין איבאן היווש ושל הפסל לאסלו היווש.
קורות חייו

יוז'ף הירשל נולד במשפחה יהודית כבנם של סלמון הירשל ושל לרוזליה בויניצר (1818–1890). את לימודיו התיכוניים סיים בעיר הולדתו ובשופרון, ולאחר מכן למד משפטים באוניברסיטת בודפשט (היום שמה אוניברסיטת אטווש לוראנד). בשנת 1872, הוא קיבל דיפלומה של עורך דין ועסק בעריכת דין במשך עשרים וחמש שנים. משנת 1879, היה חבר ב"וועדת הרשות המחוקקת של בירת הונגריה" (חבר מועצת העיר), הוא עשה רבות כדי לשפר ולחדש את מערכת התנועה והתחבורה של העיר. בשנת 1891, יחד עם מור באלאז' (במקור משה כהן), הקים את "הרכבת החשמלית העירונית של בודפשט" (BVVVT). לאחר מותו של מור באלאז', בחרו בספטמבר 1897 מקבלי ההחלטות לגבי פיתוח רכבות העיר, פה אחד, את היווש כמנהל הכללי החדש של החברה. הוא כיהן כסגן נשיא החברה מדצמבר 1907, ומבחירתו ב-20 בדצמבר 1908, כיהן כנשיא החברה ויושב ראש הדירקטוריון שלה עד מותו. הוא היה גם ראש הרכבת התת-קרקעית (מטרו), של הרכבת הקלה המקומית של בודפשט-סנטלרינץ ונשיא "חברת החשמל סימנס-שוקרט ההונגרית". בשנת 1895, כהוקרה על זכויותיו בתחום פעילותו בעניינים הציבוריים קיבל את התואר "חבר מועצה מלכותי", ובשנת 1897 הוענק לו תואר האצולה ההונגרי עם זכות לקידומת לשמו "בוטפאי" (כמו "von" הגרמני. בשנת 1904 קיבל את התואר "חבר מועצת חצר המלך". הוא היה חבר ומנהיג העיר והמייסד והמאסטר הגדול של תא "פאטריה" של הבונים החופשיים.
בשנת 1880, קנה ממשפחת ארדדי את אחוזת בוטפה ואת הטירה השייכת לאחוזה (היום בתחום העיר זאלאגרסג.
קברו נמצא בבית הקברות היהודי ברחוב קוזמה, מצבתו תוכננה על ידי האדריכל אלפרד וליש.
משפחתו

אשתו הייתה מריה הלר (1848–1918), לה נישא ב-22 בספטמבר 1872 בפשט.
ילדיוהם
סולומון הירשל (1873–1878)
הסופר קורנל היווש (1875–1905) מבוטפה
המלחין איבאן היווש (1877–1954) מבוטפה
פרנץ הירשל (1879–1881)
לאסלו היווש (1883–1972) מבוטפה, פסל. אשתו הייתה אילונה ויידה (1886–1944).
המהנדס רוברט היווש (1884–1934) מבוטפה
פרנצישקה אנה ארז'בט היווש מבוטפה (1886–1945). בעלה, אנדרה לנדייל מ-מאבשפלבה (1883–1959), היה עורך דין ויועץ ממשלתי ראשי.